open-index/open-wikipedia-markdown huggingface dataset:
ஜெசி ஓவென்ஸ்

**ஜேம்ஸ் கிளீவ்லன்ட் "ஜெசி" ஓவென்ஸ்** (James Cleveland "Jesse" Owens, செப்டம்பர் 12, 1913-மார்ச் 31, 1980) ஓர் அமெரிக்க தடகள ஆட்டக்காரர் ஆவார். 1936 பெர்லின் ஒலிம்பிக்கில், ஹிட்லர் உயர்த்திப் பிடித்த 'ஆர்ய மேன்மை’ சித்தாந்தத்தை உடைத்தெறிந்ததில் ஜெஸ்ஸி ஓவன்ஸ் பங்கு முக்கியமானது. அந்த ஒலிம்பிக்கில் 100 மீ, 200 மீ, 4*100 தொடர் ஓட்டம், நீளம் தாண்டுதலில் தங்கம் வென்று, ஹிட்லரை திகைக்க வைத்தார். ஒரே ஒலிம்பிக் போட்டியில் நான்கு தங்கப்பதக்கங்களை வென்ற முதல் அமெரிக்கர் என்ற பெருமையும் அவருக்கு கிட்டியது.

## தொழில் முறை வாழ்க்கை
### ஓஹியோ மாநிலப் பல்கலைக்கழகம்
அலபாமாவில் வறுமை நிலையில் வளந்த ஜெசி ஓவென்ஸ் சிறுவராக இருக்கும்பொழுது ஓட ஆரம்பித்தார். 1933இல் தேசிய உயர்பள்ளிப் போட்டிகளில் உலகச் சாதனையுக்கு சமமாக நேரத்தில் 100 யார்ட் விரையோட்டத்தை ஓடியுள்ளார். ஒஹியோ மாநிலப் பல்கலைக்கழகத்தை சேர்ந்து 1935இலும் 1936லும் மொத்தத்தில் எட்டு தனி என்.சி.ஏ.ஏ. (கல்லூரிப் போட்டி) பட்டங்களை வென்றுள்ளார்.

### 1936 பெர்லின் ஒலிம்பிக் விளையாட்டுப் போட்டிகள்
பெர்லின், ஜெர்மனியில் நடந்த 1936 ஒலிம்பிக் விளையாட்டுப் போட்டிகளில் 100 மீ விரையோட்டம், 200 மீ விரையோட்டம், நீளம் பாய்தல், மற்றும் தொடர் ஓட்டம் ஆகிய தடகள போட்டிகளில் தங்கப் பதக்கத்தை வென்று அனைத்துலகில் புகழுக்கு வந்தார். இந்த காலத்தில் ஜெர்மனியின் தலைவர் இட்லரால் பிரபலப்படுத்திய வெள்ளை இன மேன்மை நம்பிக்கையை ஜெசி ஓவென்ஸ் வெற்றியால் ஓர் அளவு மறுத்துவிட்டது. ஆனாலும், அமெரிக்காவில் கருப்பின மக்களும் வெள்ளை இன மக்களும் ஒரே விடுதியில் தங்கமுடியாத, ஒரே உணவகத்தில் சாப்பிடமுடியாத காலத்தில் ஜெசி ஓவென்ஸ் ஜெர்மனியில் வெள்ளை இன மக்கள் உடன் தங்கி சாப்பிட்டார்.

## ஒலிம்பிக் விளையாட்டுப் போட்டிகள் பின்
நிற வெறி காரணமாக , அவர் வாழ்ந்த காலத்தில் அரசின் உதவியோ , தனியார் உதவியோ பெரிய அளவில் கிடைக்கவில்லை .கால்பந்து போட்டிகளுக்கு நடுவே ஆடுகளத்தில் குதிரை, மோட்டார் சைக்கிள், நாய்களுடன் போட்டிப்போட்டு ஓடினார். அதில் கிடைத்த சொற்ப காசுதான் குடும்பத்தை காப்பாற்றியது. ஒலிம்பிக் சாம்பியனாக இருந்துகொண்டு குதிரைகளோடு போட்டி போடுவதை பலரும் அவமானம் என்றனர்.அதற்கு அவர்  என பதிலடி கொடுத்தார். 

"ஹிட்லரை விட என்னை பெரிதும் அவமதித்தது அமெரிக்க ஜனாதிபதி ப்ராங்ளின் ரூஸ்வெல்ட்தான். அத்தனை தங்கப் பதக்கம் வென்றும், அதிபர் எங்களை வரவேற்று பாராட்டு தெரிவிக்கவில்லை. இதுதான் மன வருத்தத்தை அளித்தது’’

###### - ஜெஸ்ஸி ஓவன்ஸ்

## சிறப்புகள்
இன்று பெர்லின் நகரில் ஜெசி ஓவென்ஸ் பெயர்வைக்கப்பட்டு ஒரு தெரு உள்ளது. 1976இல் குடியரசுத் தலைவரின் சுதந்திர விருது பெற்றார். 1970இல் அலபாமா விளையாட்டுப் புகழவையில் தேர்ந்தெடுக்கப்பட்டார்.

## மேற்சான்றுகள்

## வெளி இணைப்புகள்

* 
* Footage of Jesse Owens winning 100m Olympic gold in 1936
* Jesse Owens  - An American Experience Documentary
* IMDb Biography for Jesse Owens
* Obituary, New York Times, April 1, 1980
* 
* Jesse Owens Museum
* Jesse Owens Information
* 
* Official "Jesse Owens Movie" Website 
* Owens's accomplishments and encounter with Adolf Hitler (ESPN)
* Jesse Owens video newsreel
* Jesse Owens video in Riefenstahl's Olympia (1936)
* Jesse Owens's U.S. Olympic Team bio 
* Path of the Olympic Torch to Owens's birthplace in North Alabama
* Jesse Owens article, Encyclopedia of Alabama 

## மேற்கோள்கள்

பகுப்பு:1913 பிறப்புகள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:தட கள விளையாட்டு வீரர்கள்
பகுப்பு:1980 இறப்புகள்
என்.சி.ஏ.ஏ.

**என்.சி.ஏ.ஏ.** என்னும் **தேசிய கல்லூரி விளையாட்டுச் சங்கம்** (ஆங்: National Collegiate Athletic Association) என்ற அமைப்பு அமெரிக்காவில் ஏறத்தாழ 1,200 அமைப்புகள், கல்லூரிகள், சங்கங்கள் உட்பட பல அமெரிக்கப் பல்கலைக்கழகங்கள் மற்றும் கல்லூரிகளின் விளையாட்டுகளை ஒழுங்குபடுகிறது. இண்டியனாபொலிஸ், இந்தியானாவில் என்.சி.ஏ.ஏ. தலைமைப் பணியிடங்கள் அமைந்தன. இவ்வமைப்பின் தலைவர் மைல்ஸ் பிரான்ட் ஆவார். என்.சி.ஏ.ஏ. உலகில் மிகப்பெரிய கல்லூரி விளையாட்டுச் சங்கமாகும். அமெரிக்காவின் கல்லூரி விளையாட்டுகள் பிரபலமானது காரணமாக வேறு நாடுகளின் கல்லூரி விளையாட்டுச் சங்கங்களவிட என்.சி.ஏ.ஏ.-யின் செல்வாக்கு மிகுந்தது. 1906இல் இவ்வமைப்பு தொடங்கப்பட்டது.

பகுப்பு:விளையாட்டு அமைப்புகள்
நடுவண் நிர்வாகத்தில் பழங்குடிப் பகுதிகள்

**நடுவண் நிர்வாகத்தில் பழங்குடிப் பகுதிகள்** (*Federally Administered Tribal Areas*), பாகிஸ்தான் நாட்டின் கைபர் பக்துன்வா மாகாணத்தில் உள்ள   27,220 சகீமீ பரப்பளவில் அமைந்த மலைப்பகுதிகள் ஆகும். இங்கு இசுலாமிய மலைவாழ் பழங்குடி மக்கள் வாழ்கின்றனர். பாகிஸ்தானில் மிகவும் நாட்டுப்புறமான பகுதியாகும்; இப்பகுதியின் 3,341,070 மக்களில் 3.1% மட்டும் நகரங்களில் வசிக்கின்றனர்.

நடுவண் நிர்வாகத்தில் பழங்குடிப் பகுதிகளில் தெற்கு வசீரிஸ்தான், வடக்கு வசீரிஸ்தான், கைபர் மாவட்டம், குர்ரம் மாவட்டம், பஜூர் மாவட்டம், மொகமந்து மாவட்டம் மற்றும் ஒராக்சாய் மாவட்டம் என 7 முகமைகள் உள்ளன. கூடுதலாக ஆறு எல்லைபுறப் பகுதிகள் உள்ளன. இந்த அரசியல் பிரிவின் நிர்வாக மையம் பெஷாவர் நகரில் அமைந்துள்ளது.

இப்பழங்குடிப் பகுதிகளில் செயல்படும் தலிபான் மற்றும் பாகிஸ்தான் மத அடிப்படைவாத  தீவிரவாதிகளால் பெண் குழந்தைகளுக்கு கல்வியும் மற்றும் மகளிர்க்கு ஆங்கில மருத்துவம் மறுக்கப்படுகிறது.

இப்பகுதி தலிபான் தீவிரவாதிகளின் பிடியில் இருந்ததால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன்  இணைக்கப்பட்டது.

## இதனையும் காண்க
* கைபர் பக்துன்வா மாகாணம்

## குறிப்புகள்

## வெளி இணைப்புகள்
*Federally Administered Tribal Areas

பகுப்பு:கைபர் பக்துன்வா மாகாணம்
பகுப்பு:நடுவண் நிர்வாகத்தில் பழங்குடிப் பகுதிகள்
தோடம்பழம்

**தோடம்பழம், நரங்கி** அல்லது **ஆரஞ்சுப்பழம்** என்பது  *சிட்ரஸ் x சினேசிஸ்* (*Citrus × sinensis*) பேரினத்தைச் சேர்ந்த ஒரு பழம் ஆகும். செம்மஞ்சள் நிறக் கோள வடிவ, சாறுள்ள பழம் இது. இதன் மரங்கள் 10 மீ உயரம் வரை வளரக்கூடியன.

இது வெப்ப, மிதவெப்பப் பகுதிகளில் அதிகமாக விளைகிறது, ஆரஞ்சு மரம் குட்டையாக புதர்போன்று அடர்த்தியாக இருக்கும். மென்மையான இலைகளையும் சிறிய வெண்மை நிறப் பூக்களையும் உடையது. இப்பூக்கள் ஒருவகை மணமுள்ளவை, ஆரஞ்சு என்பது ஒரு நிறத்தைக் குறிக்கும் பெயராக அமைந்திருப்பினும் ஆரஞ்சுப் பழங்கள் சிறு சிறு நிற வேறுபாடுகளுடன் காணப்படுகின்றன. இதன் மேல் தோல் உள்ளே இருக்கும் பழச்சுளைகளுடன் ஒட்டியும் ஒட்டாமலும் இருக்கும். இதனால் பழத்தை எளிதாக உரிக்க இயலும். சுளையாகவும் சாப்பிடலாம். சாறாகப் பிழித்தும் அருந்தலாம்.

ஆரஞ்சுப் பழம் ஆண்டு முழுமையும் விளையக்கூடியது. ஒரு மரம் ஆண்டுக்குச் சராசரியாக ஆயிரம் பழங்கள் தரும். அறிவியல் ஆய்வின் விளைவாக ஒட்டு முறையில் புதிய கலப்பின வகைகள் உருவாக்கப்பட்டு வருகின்றன. இதன் மூலம் மிக அதிகமான விளைச்சலும் நிறைய சாறும் பெறமுடிகின்றது; சுவையும் கூடுதலாக உள்ளது. இக்கலப்பினங்கள் அளவிலும் வடிவிலும் நிறத்திலும் மணத்திலும்கூட வேறுபடுகின்றன.

ஆரஞ்சுப் பழத்தின் அனைத்துப் பகுதிகளுமே பயன்படுகின்றன, இதன் மணமுள்ள பூக்களிலிருந்து வாசனைத் திரவியங்கள் தயாரிக்கப்படுகின்றன. பழத்தோலிலிருந்து எண்ணெயும் பழத்திலிருந்து ஒருவகை மதுவும் தயாரிக்கிறார்கள்.

எலுமிச்சை, நாரத்தை (கடாரங் காய்), சாத்துக்குடி, கமலா ஆரஞ்சு, பப்ளி மாஸ் ஆகிய பழங்கள் ஆரஞ்சு இன வகையைச் சேர்ந்தவைகளாகும். இவற்றில் சில புளிக்கும்.

## பயன்கள்
இப்பழங்களில் வைட்டமின் சி ஊட்டச்சத்து செறிவுடன் கிடைக்கும். தோடம்பழங்களில் B ஊட்டச்சத்தும், சாம்பரம் (potassium) உள்ளன. தோடம்பழம் வகைகளில் கமலாப்பழம் (Citrus reticulata/loose jacket orange), சாத்துக்குடி, பம்பளிமாசு (Citrus maxima/pomelo/grapefruit), கிச்சிலிப்பழம் (Citrus aurantium/bitter orange) ஆகியவை பிரபலமானவை.

தோடம்பழங்களில் பல மருத்துவ ரீதியான நன்மைகள் உள்ளன. புண்களை விரைவாக ஆற்றுதல், இதய நலம், புற்றுநோய்த் தடுப்பு, முதுமை மந்தல் (de-aging) ஆகிய பண்புகளை இப்பழங்கள் கொண்டுள்ளன. இப்பழங்களில் "பி" ஊட்டச்சத்து உடையதால் பிறவிக்குறைபாடுகள், இதயநோய்களை எதிர்க்கும் குணங்கள் கொண்டுள்ளன. தோடம்பழத்தில் உள்ள வைட்டமின் "சி" தடுமனை தடுக்கவல்லது. தோடம்பழத்தில் வைட்டமின் "சி" மட்டும் இல்லாமல், வைட்டமின் "ஏ" மற்றும் "பி" ஆகிய வைட்டமின்களும் கால்சியம் உள்ளிட்ட தாது உப்புக்களும் செறிந்து காணப்படுகின்றன.

## குறிப்புகள்

பகுப்பு:பழங்கள்
ஆசாத் காஷ்மீர்

**ஆசாத் ஜம்மு காஷ்மீர் மாநிலம்** (*Azad State of Jammu and Kashmir*), பாகிஸ்தானின் ஓர் தனியாட்சி மாநிலமாகும். இதன் தலைநகரம் முசாஃபராபாத். பாகிஸ்தான் கட்டுப்பாட்டில் உள்ள  இதனை இந்தியா உரிமை கொள்கிறது. இந்தியாவின் இப்பகுதி **பாகிஸ்தானால் ஆக்கிரமிக்கப்பட்ட காஷ்மீர்** என்று குறிப்பிடப்படுகிறது.
## வரலாறு
1947 இந்திய-பாகிஸ்தான் பிரிவினைக்கு முன்னர் ஆசாத் காஷ்மீரின் பகுதிகள் அன்றைய ஜம்மு காஷ்மீர் இராச்சியத்தின் கீழ் இருந்தது. இந்தியா 15 ஆகஸ்டு 1947 அன்று விடுதலை அடைந்த போது, பாகிஸ்தானும் தனி நாடாக மாறியது. பாகிஸ்தான் இராணுவம் பழங்குடி மக்களைக் கொண்டு ஜம்மு காஷ்மீர் இராச்சியத்தின் கில்ஜித்-பல்டிஸ்தான் மற்றும் ஆசாத் காஷ்மீரின் நிலங்களை ஆக்கிரமித்துக் கொண்டது. இதனால் 1947-1948 இந்திய-பாகிஸ்தான் போர் ஏற்பட்டது.  1972ஆம் ஆண்டில் ஏற்பட்ட சிம்லா ஒப்பந்தப்படி பாகிஸ்தான் ஆக்கிரமிப்பு காஷ்மீர் மற்றும் இந்தியா இடையே எல்லைக் கட்டுப்பாட்டு கோடு  ஏற்கப்பட்டது.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி 13,297 சதுர கிலோமீட்டர் பரப்பளவு கொண்ட ஆசாத் ஜம்மு காஷ்மீரின் மக்கள் தொகை 40,45,366 ஆகும்.  மக்கள்தொகை அடர்த்தி  ஒரு சதுர கிலோமீட்டர் பரப்பளவில் சராசரி 304.2 பேர் வாழ்கின்றனர. ஆண்டு மக்கள்தொகை வளர்ச்சி மாற்றம் 1.63% ஆக உள்ளது.
## இதனையும் காண்க
* ஜம்மு காஷ்மீர் இராச்சியம்
* இந்திய-பாகிஸ்தான் போர், 1947 - 1948
* சிம்லா ஒப்பந்தம்
* கட்டுப்பாட்டு கோடு
* வடக்கு நிலங்கள்
* கில்கித்
* பல்திஸ்தான்
## குறிப்புகள்

## உசாத்துணை

; Sources
* 
* 

## வெளி இணைப்புகள்

*Government of Azad Jammu and Kashmir


பகுப்பு:சம்மு காசுமீரின் வரலாறு
கிரேட் வெசுடன்

**கிரேட் வெசுடன்** (*Great   Western*) இலங்கையின்  மத்திய மாகாணம், நுவரெலியா மாவட்டத்தில் அமைந்துள்ள ஒரு குடியிருப்பாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் வட்டகொடை, நானோயா தொடருந்து நிலையங்களுக்கிடயே அமைந்துள்ளது. பொடிமெனிகே,   உடரடமெனிகே என்ற பெயருடைய தொடருந்துகள் இக்குடியிருபைக் கடந்து செல்கின்றன. இலங்கையின் 6வது உயரமான மலையான கிரேட் வெசுட்டன் மலையில் அமைந்துள்ளது. இப்பகுதியில் காணப்படும் தேயிலைப் பெருந்தோட்டத்தின் பெயரும் கீரேட் வெசுட்டன் ஆகும்.

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
முசாஃபராபாத்

**முசாஃபராபாத்** (ஆங்: Muzaffarabad, உருது: مظفر آباد) பாகிஸ்தானின் ஆசாத் காஷ்மீர் மாநிலத்தின் தலைநகரம் ஆகும். ஜேலம் மற்றும் நீலம் ஆகிய ஆறுகள் இந்நகரம் வழியாக பாய்கின்றன. 2017 பாகிஸ்தான் மக்கள்தொகை கணக்கெடுப்பின்படி முசாபராபாத் நகரத்தின் மக்கள் தொகை 1,49,913 ஆகும்.
## அமைவிடம்
முசாபராபாத் நகரம், நாட்டின் தலைநகரான இஸ்லாமாபாத்திற்கு வடகிழக்கே 134.8 கிலோமீட்டர் தொலைவிலும், இராவல்பிண்டிக்கு வடகிழக்கே 142.7 கிலோமீட்டர் தொலைவிலும், இந்திய-பாகிஸ்தான் கட்டுப்பாட்டுக்  கோட்டிற்கு 40 கிலோமீட்டர் தொலைவிலும் உள்ளது.

## மேற்கோள்கள்

 
பகுப்பு:ஆசாத் காஷ்மீரில் உள்ள ஊர்களும் நகரங்களும்
வடக்கு நிலங்கள்

**ஜில்ஜிட்-பால்டிஸ்தான்** அல்லது **நடுவண் நிர்வாகத்தில் வடக்கு நிலங்கள்**(ஆங்: Federally Administered Northern Areas, உருது: شمالی علاقہ جات) இந்தியா வடக்கில் அமைந்த ஓர் அரசியல் பிரிவு ஆகும். இப்பகுதியின் தலைநகரம் கில்கித். மொத்தத்தில் 1.5 மில்லியன் மக்கள் இப்பகுதியில் வசிக்கின்றனர். 1970இல் இந்த அரசியல் பிரிவு உருவாக்கப்பட்டது. இது கில்கித் மற்றும் பல்திஸ்தான் என இரண்டாக பிரிக்கப்பட்டுள்ளது. வடக்கில் ஆப்கானிஸ்தான், வடகிழக்கில் சீன மக்கள் குடியரசு, தென்கிழக்கில் இந்தியாவின் ஜம்மு காஷ்மீர் மாநிலம் அமைந்தன. 2009ஆம் ஆண்டுடன் இப்பகுதியை வடக்கு நிலங்கள் குறிப்பிடுவதை விட்டு **ஜில்ஜிட்-பால்டிஸ்தான்** என்றே அரசால் அழைக்கப்படுகிறது.

2017 பாகிஸ்தான் மக்கள்தொகை கணக்கெடுப்பின்படி 72,496 சதுர கிலோ மீட்டர் பரப்பளவு கொண்ட கில்ஜித்-பால்டிஸ்தான் பகுதியின் மக்கள் தொகை 14, 92,924 ஆகும்.

1947 - 1948  இந்திய-பாகிஸ்தான் போருக்குப் முன்னர் பாகிஸ்தானின் பஷ்தூன் மக்கள்  வடக்கு நிலங்களைக் கைப்பற்றி பாகிஸ்தானுடன் இணைத்தனர். தற்போது இது பாகிஸ்தான் அரசுக்குக் கட்டுப்பட்ட மாநிலமாக உள்ளது. வடக்கு நிலங்கள் காஷ்மீரின் பகுதி என்றாலும் இதற்கு, மேற்குப் பகுதியான ஆசாத் காஷ்மீருக்கு உள்ள அதிகாரங்களை பாகிஸ்தான் அரசு அளிக்கவில்லை. ஐக்கிய நாடுகள் அவையே காஷ்மீரின் வடக்கு பகுதியை குறிக்க **வடக்கு நிலங்கள்** என்ற சொல்லை முதலில் பயன்படுத்தியது.

1963 இல் பாகிஸ்தான் வடக்கு நிலங்கள் பகுதியிலிருந்து காரகோரம் பகுதியை சார்ந்த ஒரு பகுதியை சீன அரசிற்கு அளித்தது. உலகின் 2வது உயரமான கொடுமுடியான கே-2 & மற்றொரு உயரமான கொடுமுடியான நங்க பர்வதம் இங்கு உள்ளன.

## நிர்வாகம்
### மாவட்டங்கள்
 
இப்பகுதியின் மாவட்டங்கள் 10 ஆக இருந்தது. ஏப்ரல் 2019ல் கூடுதலாக 4 மாவட்டங்கள் நிறுவப்பட்டது. தற்போது இப்பகுதியில் 14 மாவட்டங்கள் உள்ளது. அவைகள்:
# ஆஸ்தோர் மாவட்டம்
# கில்ஜித் மாவட்டம்
# கஞ்சே மாவட்டம்
# கார்மாங் மாவட்டம்
# கீசெர் மாவட்டம்
# குபிஸ்-யாசின் மாவட்டம்
# சிகார் மாவட்டம்
# தயமர் மாவட்டம்
# தாங்கிர் மாவட்டம்
# தாரெல் மாவட்டம்
# நாகர் மாவட்டம்
# ரோண்டு மாவட்டம்
# ஹன்சா மாவட்டம்
# ஸ்கர்டு மாவட்டம்

### நகரங்கள்
* கில்கித்
* பல்திஸ்தான்
* ஸ்கர்டு 
### பிற
* காரகோரம் நெடுஞ்சாலை
* காரகோரம் மலைத்தொடர்
* பர்ஸில் கணவாய்
* மந்தல் பௌத்த பாறைச் சிற்பங்கள்
## இதனையும் காண்க
* ஜம்மு காஷ்மீர் இராச்சியம்
* இந்திய-பாகிஸ்தான் போர், 1947 - 1948

## மேற்கோள்கள்

## வெளி இணைப்புகள்
*விக்கி டிராவலில் வடக்கு நிலங்கள்
*வடக்கு நிலங்கள் - காணொளி


பகுப்பு:ஜம்மு காஷ்மீர் புவியியல்
தஸ்லிமா நசுரீன்

**தஸ்லிமா நசுரீன்** (,  பி. ஆகஸ்ட் 25, 1962) வங்காளதேசத்தை சேர்ந்த ஓர் எழுத்தாளரும் முன்னாள் மருத்துவரும் ஆவார். 1980களில் எழுதத் தொடங்கி சமயங்களையும் திட்டவட்டமான இஸ்லாமையும் எழுத்துகளில் கண்டனம் செய்து, பெண்ணியத்தைப் பற்றி எழுதி உலகில் புகழுக்கு வந்தார். இஸ்லாமுக்கு எதிராக எழுதினது காரணமாக வங்காளதேசத்துக்கு திரும்பி செல்லமுடியாத நிலையில் சுவீடனுக்கு திரும்பினார். 2008இல் திரும்பி இந்தியாவுக்கு வந்து உச்ச பாதுகாப்பு நிலையில் தில்லியில் தற்போது வசிக்கிறார். 2015 ஆம் ஆண்டு இவர் கூறும் போது நான் ஒரு *[[இறைமறுப்பு|நாத்திகன்]], என்னை [[இஸ்லாம்|முஸ்லீம்]] என்று சொல்லாதீர்கள்* என்று குறிப்பிட்டுள்ளார். இவர் எழுதிய லஜ்ஜா என்ற புதினம் இவருக்கு பெரிய பரபரப்பை ஏற்படுத்திக்கொடுத்தது. ஒரு பேட்டியில் இந்தியாவைப் பற்றி இவர் கூறும்போது *இந்தியா ஒரு சகிப்பு தன்மையுள்ள நாடு*, என்று கூறினார்.

## தாக்கங்கள்
பேகம் ரொக்கேயா, சல்மான் ருஷ்டி
## இவற்றையும் காண்க
*வங்கதேசத்தில் பெண்ணியம்
*பேகம் ரோக்கியா
*காமினி ராய்
*நுருன் நஹர் ஃபைசன்னேசா
*சுல்தானா கமல்
*செயதா ரசியா ஃபைஸ்
*ஹஸ்னா பேகம்
*ரோக்கெயா ரஹ்மான் கபீர்
*மசுதா கதுன்
*ஷஹேதா முஸ்தாஃபிஸ்
*தாக்கா மகளிர் சங்கம்

## மேற்கோள்

பகுப்பு:வங்காளதேச எழுத்தாளர்கள்
பகுப்பு:பெண்ணிய எழுத்தாளர்கள்
பகுப்பு:முசுலீம் இறைமறுப்பாளர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்தியாவில் கருத்து வெளிப்பாட்டுச் சுதந்திரம்
பகுப்பு:வங்காள மக்கள்
பகுப்பு:சாகரவ் பரிசு பெற்றவர்கள்
கில்கித்

**கில்ஜித்** (*Gilgit*, உருது, சினா: ) என்பது பாக்கித்தானின் வடக்கு நிலங்கள் பிரதேசத்தில் புதிதாக உருவாக்கப்பட்ட கில்ஜித் மாவட்டத்தின் தலைநகரம் ஆகும். 4,900 அடி உயரத்தில் அமைந்த இந்நகரம் கராக்கொரம் மலைத்தொடரின் எல்லையில் அமைந்துள்ளது. இது பல்திஸ்தானுக்கு வடக்கில் உள்ளது. 

## இதனையும் காண்க
* வடக்கு நிலங்கள்
* பல்திஸ்தான்
பகுப்பு:கில்ஜித்-பால்டிஸ்தானின் நகரங்கள்
பகுப்பு:வடக்கு நிலங்கள் 
பகுப்பு:சம்மு காசுமீரின் வரலாறு
பர்மிங்காம் (அலபாமா)

**பர்மிங்காம்** (Birmingham) அமெரிக்காவின் அலபாமா மாநிலத்தின் மிகப்பெரிய நகரமாகும். அலபாமாவின் வடக்கில் அமைந்த இந்நகரத்தில் 2006 மதிப்பீட்டின் படி 229,424 மக்கள் வசிக்கின்றனர்.

## குறிப்புகள்

பகுப்பு:நகரம் தொடர்பான குறுங்கட்டுரைகள்
பகுப்பு:அலபாமா
பகுப்பு:அமெரிக்க நகரங்கள்
பர்மிங்காம் (ஐக்கிய இராச்சியம்)

**பர்மிங்காம்** (*Birmingham*) இங்கிலாந்தில் மேற்கு மிட்லன்ட்ஸ் பகுதியில், பரந்த மேற்கு மிட்லண்ட்ஸ் பகுதியில், மேற்கு மிட்லண்ட்ஸ் பெருநகர மாவட்டத்தில் உள்ள ஒரு நகரமும் பெருநகரமும் ஆகும். இது மக்கள்தொகை அடிப்படையில் இங்கிலாந்தின் மிகப்பெரிய உள்ளூர் அதிகார மாவட்டமும் பிரித்தனின் இரண்டாவது பெரிய மாவட்டமும் ஆகும். பொதுவாக ஐக்கிய இராச்சியத்தின் இரண்டாவது நகரம் என்று குறிப்பிடப்படுகிறது. 2022 ஆம் ஆண்டில் நகரத்தில் 1.16 மில்லியன் மக்கள்தொகையைக் கொண்டுள்ளது.

## அரசாங்கம்
thumb|விக்டோரியா சதுக்கம், பர்மிங்காம்
120 கவுன்சிலர்கள் 40 வார்டுகளுடன் பர்மிங்காம் மாநகராட்சி ஐக்கிய இராச்சியத்திலேயே பெரியதாகும். ஐரோப்பாவிலேயே பெரிய கவுன்சிலாகும்.

பர்மிங்காம்

## மேற்கோள்கள்

### நூல் ஆதாரங்கள்

*  
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்
* Visit Birmingham and the West Midlands
பகுப்பு:இங்கிலாந்தின் நகரங்கள்
எடின்பரோ

[thumb|200px|எடின்பரவில் [ஸ்காட்லாந்து சட்டமன்றக் கட்டிடம்]]

**எடின்பர** (, , ஸ்காட் கேலிக் மொழி: Dùn Èideann, ஆங்கிலம்: Edinburgh) ஐக்கிய இராச்சியத்தில் ஸ்காட்லாந்தின் தலைநகரமும் மிகப்பெரிய நகரமும் ஆகும். ஸ்காட்லாந்தின் தென்கிழக்கில் அமைந்த எடின்பர ஐக்கிய இராச்சியத்திலேயே ஏழாம் மிகப்பெரிய நகரமாகும். 2001 கணக்கெடுப்பின் படி 448,625 மக்கள் வசிக்கின்றனர்.

## மேற்கோள்கள்

பகுப்பு:இசுக்காட்லாந்து நகரங்கள்
பகுப்பு:தலைநகரம் தொடர்பான குறுங்கட்டுரைகள்
பகுப்பு:ஐரோப்பியத் தலைநகரங்கள்
கார்டிஃப்

**கார்டிஃப்** (ஆங்கிலம்: Cardiff, வெல்சு மொழி: Caerdydd) ஐக்கிய இராச்சியத்தில் வேல்ஸின் தலைநகரமும் மிகப்பெரிய நகரமும் ஆகும். அண்மைய அரசு மதிப்பீட்டின் படி 317,500 மக்கள் வசிக்கின்றனர்.

பகுப்பு:நகரம் தொடர்பான குறுங்கட்டுரைகள்
பகுப்பு:வேல்சின் நகரங்கள்
பகுப்பு:ஐரோப்பியத் தலைநகரங்கள்
கு கிளக்சு கிளான்

**கு குளசு குளான்** அல்லது **குகுகு** (Ku Klux Klan, அல்லது KKK) என்னும் பெயரால் அமெரிக்க வரலாற்றில் பல்வேறு இரகசியமான அமைப்புகள் அழைக்கப்பட்டன. இந்த பல அமைப்புகளும் வெள்ளை தனி முதன்மையுக்கு போராட்டம் செய்தன. இவ்வமைப்புகளின் உறுப்பினர்கள் வெள்ளை முகமூடிகளும் ஆடைகளும் அணிந்து வன்முறை செய்தன. ஆபிரிக்க அமெரிக்கர்கள், யூதர்கள், கத்தோலிக்கர்கள், வெளிநாட்டில் இருந்து குடியேறியவர்கள், மற்றும் பல்வேறு சிறுபான்மை மக்களுக்கு எதிராக தீவிரவாதமும் வன்முறையும் பயன்படுத்தியுள்ளது.

முதலாம் கூ க்ளக்ஸ் க்ளான் 1865இல் அமெரிக்க மாநிலங்களின் கூட்டமைப்பின் படையினர்களால் தொடங்கப்பட்டது. அமெரிக்க உள்நாட்டுப் போர் முடிந்துவிட்டு வெள்ளை இன தனி முதன்மையை மீட்டெடுக்கவேண்டும் என்று இவ்வமைப்பின் முக்கிய நோக்கம். 1871இல் இவ்வமைப்பு அமெரிக்க அரசால் அழிக்கப்பட்டது. 1915இல் முதலாம் உலகப் போர் முடிந்துவிட்டு இரண்டாம் கூ க்ளக்ஸ் க்ளான் தொடங்கப்பட்டது. சிலுவைகளை எரிந்து விட்டு தனக்கு எதிரான மக்களை கூ க்ளக்ஸ் க்ளான் பயமுருத்தும். 1920களில் கூகிளக்ஸ்கிளானின் செல்வாக்கு உயரத்தில் அமெரிக்க மக்களின் 15% இவ்வமைப்பில் உறுப்பினராக இருந்தனர். அமெரிக்காவின் தெற்கு பகுதியில் சிறப்பாக செல்வாக்கு அதிகமாக இருந்தது.

1930களில் "Great Depression" காலத்தில் கூக்ளக்ஸ்க்ளானின் செல்வாக்கு குறைந்தது. இரண்டாம் உலகப் போருக்கு பிறகு மீண்டும் இவ்வமைப்பின் உறுப்பினர்கள் குறைந்தது.

தற்போது அமெரிக்க அரசு மதிப்பீட்டின் படி 5,000-8,000 மக்கள் அமெரிக்காவில் கூ க்ளக்ஸ் க்ளானில் உறுப்பினராக இருக்கின்றனர். அமெரிக்க அரசு இவ்வமைப்பின் பல கிளைகளை "வெறுக்குழுமம்" என்று குறிப்பிட்டுள்ளது.

## மேற்கோள்கள்


பகுப்பு:ஐக்கிய அமெரிக்க வரலாறு
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:வெள்ளையின மேலாதிக்க அமைப்புகள்
பியேர் ஜான்சென்

150 px|right|thumb|பியேர் ஜான்சென்
**பியேர் ஜூல்ஸ் சேசர் ஜான்சென்** (*Pierre Jules César Janssen*, பெப்ரவரி 22, 1824 – டிசம்பர் 23, 1907) என்பவர் ஒரு பிரெஞ்சு வானியலாளர் ஆவார். இவர் ஆங்கிலேய அறிவியலாளர் ஜோசப் நோர்மன் லொக்கியர் என்பவருடன் இணைந்து ஹீலியம் வாயுவைக் கண்டுபிடித்தார்.

## வாழ்க்கைச் சுருக்கம்
பாரிசில் பிறந்த ஜான்சென் கணிதம், இயற்பியல் ஆகிய பாடங்களைக் கற்றுப் பல்கலைக்கழக பேராசிரியர் ஆனார். ஆனாலும் இவர் பல அறிவியல் நிகழ்வுகளை ஆராய பல நாடுகளுக்கும் சென்று வந்தார். 1857 ஆம் ஆண்டில் நிலநடுக் கோட்டின் காந்தத்தன்மையை ஆராய பெரு நாட்டிற்குச் சென்றார். 1867 இல் அசோரெஸ் தீவுகளில் ஒளியியல், காந்தத் தன்மைகளை ஆராய்ந்தார். வெள்ளிக்க் கோளின் நகர்வுகளை 1874 இல் ஜப்பானிலும், 1882 இல் அல்ஜீரியாவிலும் வெற்றிகரமாகக் கண்டறிந்தார். முழுமையான சூரிய கிரகணத்தை ஆராயும் பொருட்டு இத்தாலி (1867), குண்டூர் (1868), அல்ஜியேர்ஸ் (1870), சியாம் (1875), கரொலைன் தீவுகள் (1883), ஸ்பெயின் (1905) ஆகிய இடங்களுக்கு தனது குழுவினருடன் சென்றார்.

## ஹீலியம் கண்டுபிடிப்பு
ஆகஸ்ட் 18 இல் இந்தியாவில் சூரிய கிரகணத்தை ஆராயும் போது சூரிய அலையில் 587.49&nbsp;nm அலைநீளம் கொண்ட ஒரு வெளிச்சமான மஞ்சள் கோட்டைக் கண்டார். முதற் தடவையாக இந்த ஒளிப்பட்டைக் கோடு அவதானிக்கப்பட்டது.

[left|120px|thumb|ஜான்செனின் உருவப்படம் [ஜான் ஜாக் ஹான்னர் வரைந்தது.]]
அதே ஆண்டு அக்டோபரில், ஜோசப் நோர்மன் லோக்கியர் என்பவர் இதே கோட்டை அவதானித்து இது ஒரு அறிமுகமில்லாத தனிமம் ஒன்றினால் வெளியிடப்பட்டதெனக் கருதினார். முதற் தடவையாக இதுவே வெளி உலகில் கண்டுபிடிக்கப்பட்ட ஒரு தனிமம் ஆகும். லொக்கியர் இதற்கு சூரியனின் கிரேக்கப் பெயரான ἥλιος (*helios*, ஹேலியோஸ்) எனப் பெயரிட்டார்.

## குறிப்புகள்

## வெளி இணைப்புகள்
* 1911 Encyclopædia Britannica ''Eleventh Edition'', entry for Janssen
* Brief biography , from the High Altitude Observatory at Boulder, Colorado
* Janssen's chronophotography

பகுப்பு:கண்டுபிடிப்பாளர்கள்
பகுப்பு:பிரெஞ்சு வானியலாளர்கள்
பகுப்பு:1824 பிறப்புகள்
பகுப்பு:1907 இறப்புகள்
பகுப்பு:வானியலாளர்கள்
பகுப்பு:ஈலியம்
பிரசந்தா

**பிரசந்தா** (*Prachanda*, () எனப் பொதுவாக அழைக்கப்படும் **புசுப்ப கமல் தகால்** (*Pushpa Kamal Dahal*, ; பிறப்பு: 11 திசம்பர் 1954) என்பவர் நேபாள அரசியல்வாதியும், தற்போதைய பிரதமரும் ஆவார். இவர் முன்னர் 2008 முதல் 2009 வரையும், மீண்டும் 2016 முதல் 2017 வரையும் நேபாலப் பிரதமராகப் பதவியில் இருந்தார்.

பொக்காராவில் பிறந்த பிரசந்தா, தனது இளமைக் காலத்தைப் பெரும்பாலும் சித்வனில் கழித்தார். இங்கு ராம்பூர் வேளாண்மை அறிவியல் கழகத்தில் டிப்புளோமா பட்டம் பெற்றார். இளமையில் இடதுசாரி அரசியல் கட்சிகளில் இணைந்து பணியாற்றினார். 1981 இல், நேபாளப் பொதுவுடமைக் கட்சியில் சேர்ந்தார். பின்னர் 1989 இல் மாசல் பொதுவுடமைக் கட்சியின் பொதுச் செயலாளரானார். இக்கட்சி பின்னர் நேபாள கம்யுனிஸ்ட் கட்சி (மாவோயிஸ்ட்) எனப் பெயர் மாற்றம் பெற்றது.  நாட்டின் உளநாட்டுப் போரின் போது இக்கட்சியின் தலைவராகவும் அக்கட்சியின் இராணுவப் பிரிவான மக்கள் விடுதலை இராணுவத்தின் தலைவராகவும் இருந்தார். இவரது தலைமையின் கீழ் மாவோயிசவாதிகள் 1996 பெப்ரவரி 13 இல் அன்றைய மன்னராட்சியை எதிர்த்து மக்கள் புரட்சியை ஆரம்பித்தனர். இதன்போது கிட்டத்தட்ட 13,000 நேபாளிகள் கொல்லப்பட்டனர். 2008 தேர்தலில், மாவோயிசக் கட்சி அதிக இடங்களைக் கைப்பற்றியதை அடுத்து, பிரசந்தா 2008 ஆகத்து மாதத்தில் பிரதமரானார். எட்டு இராணுவத் துணைத் தளபதிகளை நீக்க மாவோயிச அரசு எடுத்த முடிவை இராணுவத் தளபதி ரூக்மங்கத் கத்தவால் மதிக்காமல் அவர்களைப் பணி நீடிப்பு செய்தார், அதனால் ஏற்பட்ட மோதலில் இராணுவத் தளபதியை பிரதமர் பிரசந்தா நீக்கினார். ஆனாலும், குடியரசுத் தலைவர் ராம் பரன் யாதவ் ரூக்மங்கத் கத்தவாலை பதவியில் தொடருமாறு கூறியதை அடுத்து பிரசந்தா பிரதமர் பதவியிலிருந்து விலகினார்.

காங்கிரசு மற்றும் மாவோயிசப் பொதுவுடமைக் கட்சி ஆகியவற்றின் சுழற்சி முறை அரசாங்கத்தை அமைப்பதற்கான ஒப்பந்தத்தின்படி, பிரசந்தா 2016 இல் இரண்டாவது முறையாகப் பிரதமராக பதவியேற்றார். 2017 மே 24 இல் அவர் பிரதமர் பதவியில் இருந்து விலகினார். 2022 பொதுத்தேர்தலில், நேபாளப் பொதுவுடைமைக் கட்சி (ஒமாலெ), இராசுத்திரிய சுயதந்திரக் கட்சி, இராசுத்திரீய பிரசாதந்திரக் கட்சி ஆகியவற்றுடனான கூட்டணியில் பிரசந்தா மீண்டும் 2022 திசம்பரில் மூன்றாவது தடவையாகப் பிரதமராகப் பதவியேற்றார்.

## மேற்கோள்கள்

## வெளி இணைப்புகள்

* Prachanda - hero or villain? By Rabindra Mishra (BBC Nepali service)
* நேபாள பிரதமராக மாவோவாத கம்யூனிஸ்ட் தலைவர் பிரசந்தா  (தினக்குரல்)

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:நேபாள பிரதம அமைச்சர்கள்
பகுப்பு:நேபாள அரசியல்வாதிகள்
இசுலாமாபாத் தலைநகர ஆள்புலம்

**இசுலாமாபாத் தலைநகர ஆள்புலம்** (Islamabad Capital Territory) பாகிஸ்தானின் அரசியல் பிரிவுகளில் இரண்டு பிரதேசங்களில் ஒன்றாகும். பாகிஸ்தானின் தலைநகரம் இசுலாமாபாத் இப்பிரதேசத்தில் அமைந்துள்ளது. இப்பிரதேசத்தின் 1,165 சதுர கிலோமீட்டர் பரப்பளவில் இசுலாமாபாத் நகரம் 906 சதுர கி.மீ. பரப்பளவில் அமைந்துள்ளது.
கலாநிதி மாறன்

**கலாநிதி மாறன்** (பிறப்பு: சூலை 24, 1965) சன் தொலைக்காட்சி நிறுவனத்தின் தலைவர் ஆவார். பூமாலை, குங்குமம் இதழ்களில் எழுதி ஊடக உலகில் முதலாக நுழைந்தார். இவர் இந்தியாவின் பெரும் பணக்காரர்களின் பட்டியலில் 78ஆம் நிலையில் உள்ளார். ஃபோர்ப்ஸ் இதழ் குறிப்பிட்ட படி இவர் உலகிலேயே 1205ஆம் பெரும் பணக்காரர் ஆவார்.

இவரின் தந்தையார் முரசொலி மாறன் தமிழகத்தில் அரசியல்வாதியாக பணியாற்றினார். தம்பி தயாநிதியும் முன்னாள் மத்திய ஜவுளித்துறை அமைச்சராவார்.

## கல்வி
சென்னையில் உள்ள டான் பாஸ்கோ பள்ளியில் பயின்றார். லயோலா கல்லூரியில், இளங்கலை வணிகவியல் படிப்பை படித்து முடித்தார். பின்னர் அமெரிக்காவில் உள்ள ஸ்கரான்டன் பல்கலைக்கழகத்தில் முதுகலைப் படிப்பை முடித்தார்.

## தனிப்பட்ட வாழ்க்கை
1991 ஆம் ஆண்டில், கலாநிதி மாறன் கர்நாடகத்தைச் சேர்ந்த காவேரி என்பவரைத் திருமணம் செய்து கொண்டார். காவேரி மாறன் சன் டிவி நெட்வொர்க் தலைமை நிர்வாக அதிகாரியாகப் பதவி பெற்றுள்ளார். இவர்களுக்கு காவ்யா மாறன் என்கிற ஒரு பெண் குழந்தை 1992 ஆம் ஆண்டுப் பிறந்தது.

## ஸ்பைஸ் ஜெட்
இவர் தமிழ்நாடு முன்னாள் முதலமைச்சர் மு. கருணாநிதியின் மருமகன் வழி பேரன் ஆவார். இவர் ஆரம்பத்தில் ஸ்பைஸ் ஜெட் நிறுவனத்தின் உரிமையாளராக இருந்தார். அந்த நிறுவனம் தொடர் இழப்புகள் மூலம் பெரும் சிக்கலில் மாட்டிக் கொண்ட பொழுது, அந்த நிறுவனத்தை அதனுடைய பங்குதாரர்களில் ஒருவருக்கு விற்று விட்டு அந்த நிறுவனத்தை விட்டு வெளியேறினார்.

## தொழில்
படிப்பு முடிந்ததும் குங்குமம் இதழுக்குப் பொறுப்பு ஏற்றார். அச்சிட்டு வினியோகிக்கப்படும் இதழ்களுக்கு மாற்றாக, 'காணொலி இதழ்' ஒன்றை உருவாக்கத் திட்டமிட்டார். இப் பரிசோதனையின் விளைவாகப் பிறந்ததுதான் 'பூமாலை வீடியோ இதழ்'. இந்தப் புதுமை முயற்சி தந்த அனுபவமே செயற்கைக்கோள் தொலைக்காட்சி ஆரம்பிக்கத் தூண்டியது. 1993 ஆம் ஆண்டில் சன் டிவி நிறுவனம் உருவானது. தமிழில் கிடைத்த அமோக வரவேற்பின் காரணமாக, கன்னடத்தில் 'உதயா', தெலுங்கில் 'ஜெமினி', மலையாளத்தில் 'சூர்யா', வங்க மொழியில்  'சன் வங்காள' ஆகிய அலைவரிசைகளை உள்ளடக்கிய 'சன் நெட்வொர்க்' என்ற குழுமத்தை நிறுவினார்.

## மேற்கோள்கள்

## புற இணைப்புகள்

* Sun Group
* Forbes

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:கருணாநிதி குடும்பம்
பகுப்பு:தஞ்சாவூர் மாவட்ட மக்கள்
பகுப்பு:1965 பிறப்புகள்
பகுப்பு:சன் குழுமம்
பகுப்பு:இந்திய கோடீசுவரர்கள்
தற்கால ஐந்திறப்போட்டி

**தற்கால ஐந்திறப்போட்டி** ஐந்து வெவ்வேறு விளையாட்டுக்களை உள்ளடக்கிய ஒரு விளையாட்டுப் போட்டி ஆகும். இவை வாள்வீச்சு, கைத்துப்பாக்கிச் சுடல், 200 மீ தன்னியல்பு நீச்சல், குதிரைத் தாண்டோட்டம், 3 கி.மீ. தடமற்ற ஓட்டம் ஆகும். இந்த விளையாட்டு 1912 முதல் ஒரு ஒலிம்பிக் விளையாட்டு ஆகவும் இருக்கிறது.

## மேற்கோள்கள்

பகுப்பு:விளையாட்டுகள்
பகுப்பு:தனிநபர் விளையாட்டுக்கள்
பூக்கோசு

**பூக்கோசு** (அல்லது பூங்கோசு, பூக்கோவா, பூவுருளை, கோசுப்பூ, காளிப்பூ, காலிபிளவர் (cauliflower)) ஒரு ஓராண்டுத் தாவர (*annual plant*) வகையாகும். காம்பு மற்றும் இலைப் பகுதிகள் களையப்பட்ட பின்னர், அதன் பூப் பகுதி உட்கொள்ளத்தக்கதாக இருக்கும். இதனைப் பச்சையாகவோ அல்லது வேகவைத்தோ அல்லது ஊறுகாய் வடிவிலோ உட்கொள்ளலாம்.

## தாவரவியல் பெயர்
இதன் தாவரவியல் பெயர்  *Brassica oleracea*. பூக்கோசு, முட்டைக்கோசு, களைக்கோசு (*brussel sprouts*), பரட்டைக்கீரை (*kale*), பச்சைப்பூக்கோசு (*broccoli*), சீமை பரட்டைக்கீரை (*collard greens*) அனைத்தும் ஒரே குடும்பத் தாவரங்கள் என்பது குறிப்பிடத்தக்கது.

## தட்பவெப்பநிலை
பூக்கோசு குளுமையான தட்பவெப்பத்தில் பயிராகிறது. அதிக குளிர் அல்லது சூடான பருவங்களில் பயிராகுவதில்லை.

## சத்துகள்
பூக்கோசில் சத்துகள் நிறைந்துள்ளன. இது அதிக சத்தடர்வு (*nutritional density*) கொண்டுள்ளதாகக் கருதப்படுகிறது.

## புற்றுநோய்களை எதிர்க்கும், தடுக்கும் குணம்
கல்லீரல் நச்சகற்றியாக உள்ள பூக்கோசில் sulforaphane எனப்படும் புற்றுநோய் எதிரி, indole-3-carbinol எனப்படும் கழலை எதிரி (anti-tumour) மற்றும் பெண்மையியக்குநீர் எதிரி (anti-estrogen) ஆகிய தாவர வேதிப்பொருட்கள் (*phytochemicals*) காணப்படுகின்றன.(''சான்று தேவை'') 

ஆகையால் அது மார்பக மற்றும் ஆண்குறி புற்றுநோய்களை எதிர்க்கும் மற்றும் தடுக்கும் குணம் உடையது.(''சான்று தேவை'')

## படங்கள்

## மேற்கோள்கள்

## வெளி இணைப்புகள்
 
* PROTAbase on ''Brassica oleracea (cauliflower and broccoli)''
* Orange Cauliflower Development

பகுப்பு:செடிகள்
பகுப்பு:காய்கறிகள்
மலேசியத் தமிழ்த் திரைப்படங்களின் பட்டியல்

**மலேசியத் தமிழ்த் திரைப்படங்களின் பட்டியல்** என்பது மலேசியத் தமிழ்த் திரைப்படத்துறையினரால் தயாரிக்கப்பட்டு வெளிவந்த திரைப்படங்கள் இங்கு பட்டியலிடப்படுகின்றன.

## அதிக வசூல் செய்த திரைப்படங்கள்

## ஆண்டு வாரியாக மலேசியத் தமிழ்த் திரைப்படங்களின் பட்டியல்
### 1960கள்
* ராதா பேய் (1969)

### 1990கள்
* நான் ஒரு மலேசியன் (1991)

### 2000கள்

* அழைக்காதே (2001)
* எதிர்காலம் (2002)
* உட்டேராட்சை காளி  2002)
* உயிர் (2002)
* ஆண்டாள் (2006)
* செம்மண் சாலை (2006)
* ஓப்ஸ் கோசா தப்பா 2 (2006)
* செந்தில் வேல் காக்க (2007)
* ஆத்மா (2007)
* சலங்கை (2007)
* உருவம் (2008)
* கானாவின் இவன்தான் டா ஹீரோ (2008)
* பென்சில் (2008)
* ஆணவ ஆட்டம் (2009)
* விக்ராந்த் (2009)
* கசிய ராஸ்கல்ஸ் (2010)
* கணவின் எண் 10 சிங்ககோட்டை கே.எல் (2010)
* ஐ நொவ் வாட் யு டிட் லாஸ்ட் தீபாவளி (2010)

### 2010கள்
#### 2011
* விளையாட்டு பசங்க 
* அப்பளம்
* ழ தி மூவி 
#### 2012
* வஜ்ரம்
* அடுத்த கட்டம்
#### 2013

* ஓப்ஸ் கோசா தப்பா 3 
* கலியுகா 
* ஒளி
* ஒளிப்பதிவு 
* துஸ்ராஜனம் 
* மறை முகம் 

#### 2014

* வெட்டி பசங்க  
* வெண்ணிற இரவுகள்
* கோல் 
* விவாகரத்து  
* மனிதன்  
* 3 ஜெனி யஸ் 
* கதையின் அகராதி  
* புயல் 18 
* விக்டோரி 

#### 2015

* பின்னோக்கம் 
* கே ஐ டி
* அகிலேஸ்வரி 
* அவனா நீ 
* வேற வழி இல்லை 
* மறவன் 
* முத்துக்குமார் வொன்டட்
* ஜகாட்

#### 2016

* ஐஸ் கொஸோங் 
* மயங்காதே  
* கீதையின் ராதை 

#### 2017

* ஆர் ஐ பி 
* புதிய பயணம்
* மாமா மச்சான் 
* வேட்டை கருப்பர் ஐயா 
* என்னுடைய தோட்டத்தில்  
* வசந்தா வில்லாஸ் 10:45 பிற்பகல் 
* அசல்  
* ஜாங்கிரி  
* தோட்டம்  
* ஆசான்

#### 2018

* KL இலிருந்து 33 கி.மீ. 
* சுகமாய் சுப்புலட்சுமி 
* ஜிஹாரா 
* அச்சம் தவிர் 
* வெடிகுண்டு பசங்க 
* திருடாதே பாப்பா திருடாதே  
* நீயும் நானும் 

#### 2019

* சாட்டை 
* குற்றம் செயல் 
* அழகிய தீ 
* காளி முனி தரிசனம் 
* வெண்பா
* என்னவள் 
* புலனாய்வு
* மெட்ரோ மாலை

#### 2020
* ரெயின்போஸ் எண்ட் 2 இல்
* சந்தித்த நாள் முதல்
* உனக்காகத்தானே 
* பாக்காட்டி போ
* அதையும் தாண்டி
* கண்மணி அன்புடன் காதலன்

## சாதனைகள்
* செம்மண் சாலை
** மலேசியாவில் தயாரிக்கப்பட்ட முதல் தமிழ்த் திரைப்படம்.
** 2005ஆம் ஆண்டிற்கான நாண்டெஸ் விழா 3 கண்டங்கள் (பிரான்ஸ்) சிறப்பு நடுவர் விருது.
** வெளியானதிலிருந்தே சிறந்த வரவேற்பைப் பெற்றது.
* ஓப்ஸ் கோசா தப்பா 2
** அதிக நடிகர்களைக் கொண்ட ஒரே திரைப்படத்திற்கான மலேசிய சாதனைப் புத்தகத்தில் இடம் பெற்றுள்ளது.

## மேற்கோள்கள்
எல்லை (இலங்கை)

**எல்ல** (*Ella*) இலங்கையின்  ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் பண்டாரவளை, தெமோதரை தொடருந்து நிலையங்களுக்கிடையே அமைந்துள்ளது. பொடிமெனிக்கே, உடரட்டமெனிக்கே என்ற பெயருடைய தொடருந்துகள் இந்நகரைக் கடந்து செல்கின்றன. எல்ல ஊவா மலைப்பகுதிகளுக்கு உள்நுழைய பயன்படும் முக்கிய கணவாயாக காணப்படுகிறது.


Ella Valley, Sri Lanka, Mountain slopes under clouds.jpg
Ella Valley in clouds, Sri Lanka.jpg
Ella Gap (Valley), dramatic clouds in mountains of Sri Lanka.jpg
Ella, Sri Lanka, Mountains under clouds.jpg
Ella, Sri Lanka, Mountains in clouds 11.jpg


## ஆதாரம்
*அமைவிடம் பற்றிய தகவல்கள்

பகுப்பு:பதுளை மாவட்டத்தில் உள்ள ஊர்களும், நகரங்களும்
பகுப்பு:பதுளை மாவட்டம்
தெமோதரை

**தெமோதரை** (*Demodera*) இலங்கையின்  ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் எல்லை, உடுவரை தொடருந்து நிலையங்களுக்கிடயே அமைந்துள்ளது. பொடிமெனிகே,   உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

தமிழ் மக்கள் அதிகமாக வாழும் இவ்வூர் தேயிலைத் தோட்டங்களுக்கு புகழ் பெற்றதாகும். இங்கே இலங்கையில் வேறெங்கும் காணமுடியாத புகையிரதப் பாலமும், மலையை சுற்றும் குகையும் அமைந்துள்ளது. இந்தியாவிலிருந்து தேயிலைத் தோட்டங்களில் தொழில் செய்ய இந்த இடத்தில் குடியேறியவர்களுக்கு இப்பிரதேசம் தென் மதுரையை ஞாபகப்படுத்தியதால், அவர்கள் இவ்விடத்துக்கு தென் மதுரையென பெயரிட்டனர், பின்னர் இது தெமொதறையென மருவிற்று. 

## ஆதாரம்
*அமைவிடம் பற்றிய தகவல்கள்

பகுப்பு:பதுளை மாவட்டத்தில் உள்ள ஊர்களும், நகரங்களும்
கிழக்கு பஞ்சாப்

**கிழக்கு பஞ்சாப்** என்பது இந்திய-பாகிஸ்தான் பிரிவினையினை போது இந்தியாவுடன் இணைந்த பஞ்சாப் பகுதியைக் குறிக்கும். இந்திய விடுதலையின் போது கிழக்கு பஞ்சாப் பகுதியில் இருந்த இசுலாமியர்கள் மேற்கு பஞ்சாபில் குடிபெயர்ந்தனர். மேற்கு பஞ்சாபில் இருந்த சீக்கியர்கள் மற்றும் இந்துக்கள் கிழக்கு பஞ்சாப் பகுதியில் குடிபெயர்ந்தனர். தற்கால பஞ்சாப், அரியானா, சண்டிகர் மற்றும் இமாசலப் பிரதேசத்தின் பெரும் பகுதிகள் கிழக்கு பஞ்சாபில் இருந்த பகுதிகளாகும்.

1966இல் கிழக்கு பஞ்சாப், பஞ்சாப், இமாசலப் பிரதேசம், மற்றும் அரியானா என மூன்று மாநிலங்களாக பிரிந்தது.

## இதனையும் காண்க

* மேற்கு பஞ்சாப்
* பஞ்சாப் பகுதி

## மேற்கோள்கள்

பகுப்பு:பஞ்சாப் (இந்தியா)
பகுப்பு:பஞ்சாப் (இந்தியா) புவியியல்
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
ஆலி எலை

**ஆலி எலை** (*Hali Ela*) இலங்கையின்  ஊவா மாகாணம், பதுளை மாவட்டத்தில் அமைந்துள்ள ஒரு நகரமாகும். இது ஆளிஎலை வட்டார அவையால் நிர்வகிக்கப்படுகிறது. இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் உடுவரை, பதுளை தொடருந்து நிலையங்களுக்கிடயே அமைந்துள்ளது. பொடிமெனிகே,   உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

## 2006 உள்ளாட்சி தேர்தல முடிவுகள்
2006　உள்ளூராட்சி தேர்தல்　முடிவுகள்:　ஆலி எலை வட்டார அவை

## ஆதாரம்
*அமைவிடம் பற்றிய தகவல்கள்


பகுப்பு:பதுளை மாவட்டத்தில் உள்ள ஊர்களும், நகரங்களும்
ஒரத்தூர்

** ஒரத்தூர் ** (ஆங்கிலம்:Orathur), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில்  ஒரு ஊராட்சி ஆகும். தமிழ்நாட்டில் சிக்கல்  அருகே நான்கு கி.மீ தொலைவில் அமைந்துள்ள அழகிய  சிற்றூர்.

**புவியியல் :**

ஊரின் முக்கிய வீதியில் பெருமாள் ஆலயமும் , சிவன் ஆலயமும் அமைந்துள்ளது.இக்கோவில்களை சுற்றி உள்ள மாற்ற மாட வீதிகளும் உள்ளன.

சிவன் கோவில் அருகில் உள்ள " பெரிய குளம் " ஊரின் முக்கிய நீர் ஆதாரம் ஆகும்.

**மக்கள் :**

ஊரின் மொத்த மக்கள் தொகை 3000 ஆகும்.மக்களின் முக்கியத் தொழில் விவசாயம் ஆகும்.நெல் மற்றும் உளுந்து போன்ற பயிர்களும் மற்ற சில சிறு பயிர்களும் விளைவிக்க படுகின்றன.
 
**வசதிகள் :**

ஊரின் நடுவில் உள்ள சிதம்பரனார் நடுநிலை பள்ளி இந்த ஊர் மட்டும் அல்லாமல் சுற்றி உள்ள மற்ற சிற்றூர் களுக்கும் கல்வி வழங்கும் இடமாக உள்ளது.இது அல்லாமல் ஒரு பொது நூலகமும் பஞ்சாயத்தால் நடத்தபடுகிறது.

பகுப்பு:நாகப்பட்டினம் மாவட்டத்திலுள்ள கிராமங்கள்
புளூட்டாக்

**புளூட்டாக்** (*Plutarch* - பொ.ஊ. 46–120) ஒரு கிரேக்க வரலாற்றாளரும், வாழ்க்கை வரலாற்றாசிரியரும், கட்டுரையாளரும் ஆவார். புளூட்டாக், பியோசியாவில் இருந்த கரணியா என்னும் நகரத்தைச் சேர்ந்த புகழ்பெற்ற குடும்பமொன்றில் பிறந்தார். இவ்விடம் டெல்பியில் இருந்து வடக்குத் திசையில் 20 மைல்கள் தொலைவில் உள்ளது.

## இளமைக் காலம்
பியோசியாவில் பிறந்த புளூட்டாக்கின் தந்தை பெயர் தெரிய வரவில்லை. எனினும் ஒன்றுவிட்டு ஒரு தலைமுறைகளில் ஒரே பெயர் இடும் கிரேக்கர்களின் வழக்கத்தை வைத்துப் பார்க்கும்போது அவரது பெயர் *நிக்கார்க்கஸ்* ஆக இருக்கலாம் எனக் கருதப்படுகின்றது. இவர் செல்வக் குடும்பத்தைச் சேர்ந்தவர். புளூட்டாக்கின் பாட்டனின் பெயர் *லாம்பிறைஸ் (Lamprias)* என புளூட்டாக்கின் *மோராலியா* என்னும் நூலில் தரப்பட்டுள்ளது. இவருக்கு எத்தனை பிள்ளைகள் என்பதும் தெளிவாகத் தெரியவில்லை. இவருடைய ஆக்கங்களில் ஆட்டோபுலுஸ், இரண்டாவது புளூட்டாக் என்னும் இரண்டு மகன்கள் பற்றி அடிக்கடி குறிப்பிடப்பட்டுள்ளது. இவ்விருவர் தவிர சோக்லாரஸ் (Soklarus) என்னும் ஒருவர் பற்றியும் குறிப்புகள் காணப்படுவதால் இவரும் புளூட்டாக்கின் மகனாக இருக்கலாம் எனக் கருதப்படுகிறது. புளூட்டாக்கின் மகள் எனக் கருதப்படக்கூடிய திமோக்சேனா (Timoxena) என்ற ஒரு பெண்ணின் பெயரும் இவரது எழுத்துகளில் உள்ளது.

பொ.ஊ. 66 ஆம் ஆண்டுக்கும் 67 ஆம் ஆண்டுக்கும் இடையில் புளூட்டாக் ஏதென்ஸ் அக்கடமியில் அம்மோனியஸ் என்பவரின் கீழ் கணிதத்தையும், மெய்யியலையும் கற்றார். இவருக்கு, சோசியஸ் செனேசியோ ( Soscius Senecio), ஃபண்டனஸ் போன்ற பல செல்வாக்குள்ள நண்பர்கள் இருந்தனர். இவர்கள் இருவரும் செனட்டர்கள். இவர் நடுநிலப் பகுதியில் பரவலாகப் பயணம் செய்துள்ளார். மைய கிரீஸ், ஸ்பார்ட்டா, கொறிந்த், பாட்ராஸ், சார்டெஸ், அலெக்சாந்திரியா, ரோம் ஆகிய இடங்களுக்கு இவர் சென்றுள்ளார்.

இவர் தனது வாழ்க்கையின் பெரும்பகுதியைக் கரணியாவிலேயே கழித்தார்.

## படத்தொகுப்பு


File:Delphi_temple_of_Apollo_dsc06283.jpg|புளூட்டாக் பணிபுரிந்த கோயிலின் தற்போதைய சிதிலங்கள்
File:Plutarch_of_Chaeronea-03.jpg|சொந்த ஊரில் புளூட்டாக்கின் சிலை


## மேற்கோள்கள்

பகுப்பு:பண்டைய கிரேக்க எழுத்தாளர்கள்
பகுப்பு:வரலாற்றாளர்கள்
பகுப்பு:120 இறப்புகள்
பகுப்பு:46 பிறப்புகள்
ஹபீப் மியான்

**ஹபீப் மியான்** (*Habib Miyan*, மே 20, 1869 - ஆகஸ்ட் 19, 2008) இந்தியாவின் ராஜஸ்தான் மாநிலத்தில் ஜெய்ப்பூரைச் சேர்ந்த ஒரு முதியவர். இவர் தான் 1869 இல் பிறந்தவராக அறிவித்தார்

ஹபீப் மியான் முன்னர் தான் 1878, 1872 இல் பிறந்தவராகவும் அறிவித்திருக்கிறார். இவரது சரியான வயது அறியப்படவில்லை.

அரசினரின் ஓய்வூதியப் புத்தகத்தில் இவர் மே 20, 1878 இல் பிறந்ததாகத் தெரிவிக்கப்பட்டிருக்கிறது. இது சரியான தகவல் எனின் 1997 இல் இறந்த பிரெஞ்சுப் பெண் ஜியான் கால்மெண்ட் என்பவரை அடுத்து ஹபீப் உலகின் வயதில் கூடிய மனிதர் ஆவார். அத்துடன் இவரே 1993 இல் இருந்து உலகில் வாழும் வயதில் கூடிய மனிதர் என்ற பெயரையும் தனது 123வது பெற்றிருந்தார்.

கின்னஸ் மற்றும் தனிப்பட்ட ஆய்வாளர்கள் இதுவரை மியானின் வயதை கண்டறியவில்லை. 1938 ஆம் ஆண்டில் *ரஹீம் கான்* என்பவர் 1878 இல் பிறந்ததாக தரவுகள் தெரிவித்ததை அடுத்தே தானே அந்த ரஹீம் கான் என ஹபீப் அறிவித்தார். பின்னர் அவர் தான் 1872 இல் பிறந்ததாகவும், பின்னர் 1869 இல் பிறந்ததாகவும் அறிவித்தார். எனினும், இவர் 1938 ஆம் ஆண்டில் இருந்து ஓய்வூதியம் பெற்று வந்தவர் என்பது குறிப்பிடத்தக்கது.

முஸ்லிம் சமயத்தவரான மியான் 2004 ஆம் ஆண்டில் மெக்காவுக்கு ஹஜ் பயணம் மேற்கொண்டார்.

## மறைவு
ஹபீப் மியான் 2008, ஆகஸ்ட் 19 காலையில் அவரது வீட்டில் வாந்தி-பேதி ஏற்பட்டு சிறிது நேரத்தில் இறந்தார்

## மேற்கோள்கள்

பகுப்பு:1870 பிறப்புகள்
பகுப்பு:2008 இறப்புகள்
பகுப்பு:இந்திய முஸ்லிம்கள்
தெல்பி (நகரம்)

**டெல்பி** என்பது கிரீஸ் நாட்டில் உள்ள பர்னாசஸ் மலையின் தென்மேற்கு நீட்சிப் பகுதியில் போசிஸ் பள்ளத்தாக்கில் அமைந்துள்ள ஒரு தற்கால நகரத்தையும் அப்பகுதியிலிருக்கும் ஒரு தொல்லியல் களத்தையும் குறிக்கும். இது பண்டைய கிரேக்க உலகின் முக்கியமான குறிசொல்பவரான, பைத்தியா (Pythia) என்னும் அப்பல்லோ கடவுளின் குறிசொல்பவர் இருந்த இடமாகும். அத்துடன் இது அப்பல்லோ கடவுளை வழிபடுவதற்கான முக்கிய புனிதத்தலமும் ஆகும்.  இங்கு அப்பல்லோ கடவுளுக்கு கோயிலும் புனித வளாகமும் இருந்தது. கிரேக்கத்தின் பல பகுதிகளிலுமிருந்து வரும் வீரர்கள் பைத்தியன் விளையாட்டுப் போட்டிகளில் ஈடுபடும் இடமாகவும் இருந்தது. இது ஒலிம்பிக் விளையாட்டுப் போட்டிகளுக்கு ஒரு முன்னோடியாக விளங்கியது.

பகுப்பு:தொல்லியல் களங்கள்
பகுப்பு:கிரேக்க நகரங்கள்
பகுப்பு:கிரேக்கத்தில் உள்ள உலக பாரம்பரியக் களங்கள்
தானுந்து வழிகாட்டி

**தானுந்து வழிகாட்டி** என்பது தானுந்து செல்ல வேண்டிய இடத்துக்கு நிகழ்நேரத்தில் வழிகாட்டும் கருவி. முகவரியைக் கருவியில் இட்ட பின்பு, தானுந்து வழிகாட்டி நிலப்பட தரவுத்தளத்தைப் பயன்படுத்திக் போக வேண்டிய வழியைத் தேர்வு செய்யும். தானுந்து செல்கையில் பூமியில் இடத்தைக் காட்டும் கருவித் தொழில்நுட்பத்தைப் பயன்படுத்தித் தானுந்து எங்குள்ளது என்பதைக் கண்டுணர்ந்து எப்படிச் செல்ல வேண்டும் என்ற தகவல்களைச் சொல்லும். மேற்கு நாடுகளில் தானுந்து வழிகாட்டி தற்போது பரவலான பயன்பாட்டுக்கு வந்துள்ளது.

## மேற்கோள்கள்

பகுப்பு:தானுந்துகள்
பகுப்பு:கருவிகள்
எண்முறை ஒளிப்படக் காண்பி

தற்போது பெரும்பான்மையானோர் எண்முறை படம்பிடிகருவி கொண்டே ஒளிப்படங்களை எடுக்கின்றார்கள். எண்முறை ஒளிப்படங்களை காட்சிப்படுத்தும் ஒரு கருவியே **எண்முறை ஒளிப்படக் காண்பி**.  பொதுவாக ஒரு படத்தொகுப்பை குறிப்பிட்ட நேர இடவெளியில் சுழற்சி முறையில் இது காட்டும்.

## மேற்கோள்கள்

பகுப்பு:எண்மிய இலத்திரனியல்
தாவடி

**தாவடி** (*Thaavadi*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஓர் ஊர் ஆகும். யாழ்ப்பாண நகரில் இருந்து ஏறத்தாழ 3 மைல்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் செல்லும் காங்கேசன்துறை வீதி ஊடறுத்துச் செல்கின்றது. இவ்வூருக்கு தெற்கு எல்லையில் கொக்குவில், திருநெல்வேலி ஆகிய ஊர்களும், வடக்கில் இணுவில், உரும்பிராய் ஆகிய ஊர்களும் உள்ளன.சிறந்த கல்விமான்களை கொண்ட இவ் ஊர் தமிழுக்கும் சைவத்துக்கும் புகழ் பெற்ற ஓர் இடமாகும்

## கோயில்கள்

இந்து சமயத்தவர்களை பெரும்பான்மையாகக் கொண்ட இவ்வூர்.

இங்கு பிரபலயமான பல இந்து ஆலயங்கள் காணப்படுகின்றன. இங்கு நடுநாயக மூர்த்தியாக விநாயகப் பெருமான் வீற்றிருக்கின்றார் மற்றும் பத்திரகாளி, முருகன், ஐயனார் போன்ற தெய்வங்களும் புடைசூழ இக்கிராமம் மிக அழகாகக் காட்சியளிக்கின்றது.
தாவடிப் பிள்ளையார் 


படிமம்:Thavady pilliyar.jpg|Thavady pilliyar


## வெளி இணைப்புகள்
* Know the Etymology: 326, தாவளை, தவலம, தாவடி, தமிழ்நெட், 18 பெப்ரவரி 2014

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
எரிபுதர்

**எரிபுதர்** (ஆங்:*Burning Bush*) (அறிவியல் பெயர்:*Euonymus alatus*) என்பது கிழக்காசியாவைத் தாயகமாகக் கொண்ட ஒரு புதர்ச்செடி. இது சீனாவின் வடக்கு, நடுப்பகுதிகளிலும், நிப்பொன், கொரியா ஆகிய நாடுகளிலும் காணப்படுகிறது. ஏறத்தாழ 8 அடி உயரம் வளரக்கூடியது.

பொதுவாக இதன் இலைகள் கரும் பச்சையாக இருக்கும். இலையுதிர்க் காலத்தில் இவை நல்ல செந்நிறமாக மாறிவிடும். இந்த செந்நிற இலைகள், புதர் எரிவது போன்று தோற்றமளிப்பதால் எரியும் புதர் எனப்பொருள் தரும் பர்னிங் புஷ் என்று ஆங்கிலத்தில் அழைக்கப்படுகிறது. இத்தாவரம் ஒரு அழகுச் செடியாக 1860-ஆம் ஆண்டு வாக்கில் வட அமெரிக்காவில் அறிமுகப்படுத்தப் பட்டது.

## மேற்கோள்கள்


பகுப்பு:செடிகள்
பகுப்பு:சீனத் தாவரங்கள்
ஜீன்ஸ்

**ஜீன்ஸ்** 
*ஜீன்ஸ் (உடை), ஒரு ஆடை வகை.
*ஜீன்ஸ் (திரைப்படம்), தமிழ்த் திரைப்படம்.
ஜீன்ஸ் (திரைப்படம்)

***ஜீன்ஸ்*** (*Jeans*) 1998 ஆம் ஆண்டு வெளிவந்த தமிழ்த் திரைப்படம். சங்கர் இப்படத்தை இயக்கியுள்ளார். இவரே திரைக்கதை எழுத்தாளர்களில் ஒருவரும் ஆவார். அசோக் அமிர்தராஜ், சுனந்தா முரளி மனோகர் ஆகியோர் இப்படத்தை தயாரித்தவர்கள். காதலை அடிப்படையாகக் கொண்ட இத்திரைப்படத்தில் பிரசாந்த், ஐஸ்வர்யா ராய், நாசர் முக்கிய, இரட்டை வேடங்களில் நடித்துள்ளனர். ராஜூ சுந்தரம், இலட்சுமியும், தென்னிந்திய திரைப்படங்களின் பிரபல நடிக நடிகையர்களும் முக்கியக் கதாபாத்திரங்களின் உறவுக்காரர்களாக நடித்துள்ளனர்.

## நடிகர்கள்
* பிரசாந்த் - விசுவநாதன்/ ராமமூர்த்தி 
* ஐஸ்வர்யா ராய் - மதுமிதா/ வைஷ்ணவி 
* நாசர் - நாச்சியப்பன்/ பேச்சியப்பன் 
* ராதிகா சரத்குமார் - சுந்தராம்பாள் 
* செந்தில் - ஜூஜூ 
* ராஜூ சுந்தரம் - மாதேஷ் 
* லட்சுமி - கிருஷ்ணவேணி 
* கீதா

## கதைச்சுருக்கம்
தனது பாட்டியின் அறுவை சிகிச்சைக்காக, பாட்டியுடன் அமெரிக்காவுக்கு வரும் மதுமதி (ஐஸ்வர்யா ராய்), அங்கே தனது மாமா வந்து அழைத்துச் செல்லாததால் வழி தெரியாமல் தடுமாறி நிற்கின்றனர். அமெரிக்காவில் தனது தந்தை மற்றும் சகோதரனுடன் உணவகம் நடத்திக் கொண்டும் மருத்துவக்கல்லூரியில் பயின்று வரும் விசு (பிரசாந்த்) ஐஸ்வர்யா ராய்க்கு உதவுகிறார். இருவருக்கும் இடையே காதல் மலர்கிறது.

## தயாரிப்பு

## வெளியீடு

## பாடல்கள்
மிகச் சிறப்பான வெற்றிப் பாடல்களைக் கொண்ட இத்திரைப்படம் ஏ. ஆர். ரகுமான் இசையமைப்பில் உருவான திரைப்படமாகும்.

## மேற்கோள்கள்

## வெளி இணைப்புகள்
* 
* 
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:ஷங்கர் இயக்கிய திரைப்படங்கள்
மனஓசை (நூல்)

**மனஓசை ** 30 சிறுகதைகளை உள்ளடக்கிய தொகுப்பு நூலாகும். இந்நூலில் இலங்கை, இந்தியா, கனடா, ஐரோப்பியா போன்ற நாடுகளில் வெளியாகிக் கொண்டிருந்த தமிழ் பத்திரிகைகள், சஞ்சிகைகள், தொகுப்பு நூல்கள் போன்றவற்றில் 1997 இல் இருந்து 2007 வரை  சந்திரவதனாவால் எழுதப்பெற்று பிரசுரமான 30 படைப்புக்கள் தேர்ந்தெடுக்கப்பட்டு தொகுக்கப் பெற்றுள்ளன. நூலின் முகப்பு அட்டையையும், நூலையும் ஓவியங்களுடன் மூனா வடிவமைத்துள்ளார். கொழும்பு குமரன் அச்சகத்தாரால்(Kumaran Printers(Pvt) Ltd, Colombo, Srilanka) நூல் அச்சிடப்பட்டுள்ளது. நூலின் ISBN - 978-3-9813002-0-8.

## படைப்புகளின் தன்மை
ஈழப்போர், புலம்பெயர்வு, புலத்து வாழ்வு, பெண்களின் பிரச்சனைகள், சமூகப்பிரச்சனைகள், கலாச்சாரஅழுத்தங்கள்... போன்றவையை மையப்படுத்திய புலத்தையும், நிலத்தையும் தளமாகக் கொண்ட உண்மை நிகழ்வுகளின் புனைவு. 

## அரிமா சக்தி விருது
திருப்பூர் மத்திய அரிமா சங்கத்தால் ஆண்டு தோறும் வழங்கப்படும் சிறந்த பெண்படைப்பாளிக்கான அரிமா சக்தி விருது இந்நூலுக்கு 2008இல் வழங்கப்பபட்டது., 

## உள்ளடக்கம்

* பொட்டுகிளாஸ்	
* குண்டுமணிமாலை	
* சொல்லிச் சென்றவள்  	
* நாகரிகம்    	
* கணேஸ்மாமா 
* வேசங்கள்	
* பயணம்	
* பாதை எங்கே? 	
* அக்கரைப் பச்சைகள்
* அந்த மௌன நிமிடங்களில்... 	
* தீர்க்கதரிசனம்	
* கல்லட்டியல்	
* உபதேசம் 	
* விழிப்பு 	
* மேடைப்பேச்சு 
* எதனால்? 	
* என்னப்பா இன்னும் வெளிக்கிடேல்லையோ?	
* அம்மாவுக்குத் தெரிந்தது 	
* விலங்குடைப்போம் 	
* சங்கிலித் துண்டங்கள்           	
* ஏன்தான் பெண்ணாய்? 	
* வசந்தம் காணா வாலிபங்கள்	
* கனவான இனிமைகள் 
* இளங்கன்று 	
* முரண்களும் முடிவுகளும் 	
* இவர்களென்ன மார்க்கண்டேயர்களா? 
* மரணங்கள் முடிவல்ல 
* விவாகரத்து
* சுமைதாளாத சோகங்கள்	
* பதியப்படாத பதிவுகள்
 

## வெளி இணைப்புகள்
* மனஓசை - நூலகம் திட்டம்
* சிறுகதைகள்  
* மனஓசை  
* பதிவுகள்
* கருத்துக்கள் (மனஓசை)

பகுப்பு:ஈழத்து நூல்கள்
பகுப்பு:2007 தமிழ் நூல்கள்
பகுப்பு:தமிழ்ச் சிறுகதைத் தொகுப்புகள்
லெவி முவனவாசா

**லெவி பாட்ரிக் முவனவாசா** (*Levy Patrick Mwanawasa*, செப்டம்பர் 3, 1948 – ஆகஸ்ட் 19, 2008) சாம்பியாவின் ஓர் அரசியல்வாதி. இவர் சாம்பியாவின் சனாதிபதியாக ஜனவரி 2002 முதல் ஆகஸ்ட் 2008 இல் இறக்கும் வரை இருந்தவர்.

## வாழ்க்கைச் சுருக்கம்
வடக்கு ரொடீசியாவில் பிறந்த முவனவாசா குடும்பத்தில் 10 பிள்ளைகளில் இரண்டாவதாகப் பிறந்தவர். சாம்பியாப் பல்கலைக்கழகத்தில் சட்டத் துறையில் பட்டம் பெற்று 1974 முதல் 1978 வரையில் சட்டத்தரணியாகப் பணிபுரிந்தார். 1985 இல் சாம்பிய அரசில் சொலிசிட்டர் ஜெனரலாகப் பணியாற்றினார். 1991 இல் நாட்டின் உதவி சனாதிபதியானார். டிசம்பர் 8, 1991 இல் சாலை விபத்தொன்றில் இவர் படுகாயமடைந்தார்.

## அரசியல்
1994 வரை நாட்டின் உதவி சனாதிபதியாகப் பணியாற்றினார். 1996 இல் *பலகட்சி மக்களாட்சிக்கான இயக்கம்* சார்பாக அதிபர் தேர்தலில் போட்டியிட்டுத் தோல்வியடைந்தார். அதன் பின்னர் அரசியலில் இருந்து ஒதுங்கி இருந்தார். 2001 இல் இடம்பெற்ற தேர்தலில் வெற்றி பெற்று ஜனவரி 2, 2002 இல் நாட்டின் ஜனாதிபதியானார். 2006 ஆம் ஆண்டில் இடம்பெற்ற தேர்தலில் போட்டியிட்டு இரண்டாம் தடவையாக சனாதிபதியானார்.

## மேற்கோள்கள்

## வெளி இணைப்புகள்
* The Times: Levy Mwanawasa: Zambian President (Obituary)
* The Telegraph: Levy Mwanawasa, President of Zambia who stood out among African leaders in his condemnation of the regime of Robert Mugabe 

பகுப்பு:சாம்பியாவின் அரசியல்வாதிகள்
பகுப்பு:1948 பிறப்புகள்
பகுப்பு:2008 இறப்புகள்
பகுப்பு:சாம்பியாவின் குடியரசுத் தலைவர்கள்
இலங்கைக் குடியுரிமைச் சட்டம், 1948

**[[இலங்கைக் கட்டிடக்கலை|இலங்கைக்]] குடியுரிமைச் சட்டம், 1948** என்பது 1948 ஆம் ஆண்டில் இலங்கை பிரித்தானியரிடமிருந்து விடுதலை பெற்றதும், அதன் குடிமக்கள் யாரென வரையறுப்பதற்காகக் கொண்டுவரப்பட்ட சட்டமாகும். இது 1948 ஆம் ஆண்டு நவம்பர் மாதம் 15 ஆம் தேதி அப்போதைய ஐக்கிய தேசியக் கட்சி அரசினால் பாராளுமன்றத்தில் நிறைவேற்றப்பட்டது. மேலோட்டமாகப் பார்க்கும்போது இது புதிதாக விடுதலை பெற்ற நாடொன்றிற்குத் தேவையான ஒரு நடவடிக்கையாகவே தோன்றினாலும் சிங்களத் தேசிய வாதிகள் இந்தச் சட்டத்தின் மூலம் இன்னொரு நோக்கத்தையும் நிறைவேற்றினார்கள். அதாவது இலங்கையின் மத்திய மலைநாட்டுப் பகுதிகளில், இந்தியாவின் தமிழ் நாட்டிலிருந்து பெருந்தோட்டத் தொழிலாளர்களாகக் கொண்டுவரப்பட்டுக் குடியேற்றப்பட்ட இலட்சக் கணக்கான தொழிலாளர்களின் வாக்குரிமையைப் பறித்து அவர்களை நாடற்றவர்கள் ஆக்குவதில் அவர்கள் வெற்றிபெற்றார்கள். நாடு விடுதலை பெற்றதிலிருந்து படிப்படியாக வளர்ச்சி பெற்றுவந்த இன முரண்பாடுகளின் தொடக்க வெளிப்பாடுகளில் ஒன்றாக இந்தச் சட்டம் அமைந்தது எனலாம். இச் சட்டம் நாடாளுமன்றத்தில் கொண்டுவரப்பட்டபோது இலங்கைத் தமிழ் நாடாளுமன்ற உறுப்பினர்களுடன் சேர்ந்து இடதுசாரிக் கட்சியினரும் எதிர்த்தனர்.

## இலங்கைக் குடியுரிமைச் சட்ட அம்சங்கள்
1948 ஆம் ஆண்டின் 18 ஆம் இலக்க இலங்கைக் குடியுரிமைச் சட்டம் இரண்டு விதமான இலங்கைக் குடியுரிமைகளை வரையறுக்கிறது. இவை:

# வம்சாவழிக் குடியுரிமை
# பதிவுக் குடியுரிமை

## இவற்றையும் பார்க்க
* சிறிமா - சாத்திரி ஒப்பந்தம்

## மேற்கோள்கள்

பகுப்பு:ஈழப் போராட்டக் காரணங்கள்
பகுப்பு:இலங்கையில் சட்டம்
பகுப்பு:மலையகத் தமிழர் வரலாறு
பகுப்பு:இந்திய–இலங்கை இருதரப்பு உறவுகள்
எரிமலை (சஞ்சிகை)

**எரிமலை** என்பது புலம்பெயர்ந்து வாழ்ந்த தமிழரிடையே போராட்ட உணர்வையும், நம்பிக்கையையும் ஊட்டு முகமாகத் தொடக்கப்பட்ட சஞ்சிகை. இது விடுதலைப் புலிகளின் கேணல் கிட்டு அவர்கள் லண்டனில் வாழ்ந்த காலத்தில் அவரால் ஆரம்பிக்கப்பட்டது.

இச் சஞ்சிகை விடுதலை வேட்கை மிக்க எழுச்சிப் படைப்புகளுடனும், ஒடுக்குமுறைக்கு எதிரான ஆவேசக் குரல்களுடனும்,போர்க்கால இலக்கியத்தின் யதார்த்தப் பதிவுளுடனும், மண்ணின் மணத்தோடு முதலில் லண்டனிலிருந்தும் பின்னர் பிரான்சில் இருந்தும் வெளிவந்தது. இன்னும் பிரான்சிலிருந்து மாத இதழாக வெளிவந்து கொண்டிருக்கிறது.

## வெளி இணைப்புகள்
* எரிமலை இதழ்கள் - படிப்பகத்தில் 

பகுப்பு:1980 களில் வெளிவந்த தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:தமிழ் இதழ்கள்
பகுப்பு:ஈழப் போராட்ட தமிழ் இதழ்கள்
ஊடு நூல்

நெய்தற் கலையில், **ஊடு நூல்** என்பது  குறுக்குவாட்டில் பாவு நூலுக்கு மேலும் கீழும் செல்லும் நூல் இழையாகும்

பாவு நூல் என்பது கண்டுகளாக்கப்பட்ட இழையாகும்.முற்காலங்களில் பஞ்சு, கம்பளி போன்றவற்றால் இவை உருவாக்கப்பட்டது. தற்காலங்களில், வேதிப்பொருட்களால் உருவாக்கப்பட்ட இழையும் ஆடை நெய்வதற்குப் பயன்படுத்தப்படுகிறது. பொதுவாக ஊடு நூல் பாவு நூல் போல இழுத்து தறியில் பூட்டப்படாதது. இதனால் பாவு நூலை விட உறுதி குறைந்ததாய் இருக்கும்.

பகுப்பு:ஆடை நெய்தல்
பகுப்பு:நெசவு
விஜேந்தர் குமார்

**விஜேந்தர் குமார் சிங் பெனிவால்** (இந்தி: विजेन्द्र सिंह बेनीवाल) ஓர் இந்தியக் குத்துச்சண்டை மெய்வல்லுனர் ஆவார். பெய்ஜிங்கில் நடைபெறும் 2008 ஒலிம்பிக் விளையாட்டுக்களில் இந்திய ஒலிம்பிக் அணியை சேர்ந்த விஜேந்தர் நடு எடை பிரிவுப் (middleweight) போட்டியில் வெண்கலப் பதக்கத்தை வென்றுள்ளார்.இந்த விளையாட்டில் ஒலிம்பிக் பதக்கம் பெற்ற முதல் இந்தியர் என்ற பெருமையை உடையவர்.இந்த வெற்றியை பாராட்டி ராஜீவ் காந்தி கேல் ரத்னா விருதும் பெற்றார்.2009ஆம் ஆண்டு நடந்த *உலக தொழில்முறையல்லாத குத்துச்சண்டை சாதனைப்போட்டி*களில் வெண்கலப் பதக்கம் பெற்றார்.குவாங்சோ ஆசிய விளையாட்டுக்களில் 75கி குத்துச்சண்டையில் தங்கப்பதக்கம் பெற்றுள்ளார்.

மார்ச்சு 8, 2013 அன்று மொகாலியின் சிராக்பூர் பகுதியில் உள்ள ஒரு அடுக்ககத்திலிருந்து பஞ்சாப் காவல்துறை 130 கோடி மதிப்புள்ள போதைப்பொருள்களை இரு மகிழுந்துகளிலிருந்து  கைப்பற்றினர்;இந்த வழக்கில் விஜேந்தர் போதைப்பொருளை பயன்படுத்தவோ அல்லது விற்கவோ முயன்றிருக்கலாம் எனக் காவலர்கள் விசாரணை நடத்தி வருகின்றனர் இந்த இரு மகிழுந்துகளில் ஒன்று விஜேந்தரின் மனைவியினுடையது என்றும் மற்ற மகிழுந்திலிருந்து 10 கிலோ எடையுள்ள போதைப்பொருள் கைப்பற்றப்பட்டதாகவும் கூறப்படுகிறது. மார்ச்சு 3 அன்று கைது செய்யப்பட்ட குற்றவாளி அனூப் சிங் கஹ்லோன் விஜேந்தருக்கும் உடன் குத்துச் சண்டையாளர் இராம்சிங்கிற்கும் போதைப்பொருள் விற்றுள்ளதாகத் தெரிவித்துள்ளான். மேலும் அனூப் பெரிய அளவில் பன்னாட்டுக் கடத்தலில் ஈடுபட்டிருந்ததாகவும் காவலர்கள் ஐயுறுகின்றனர். தற்போது இந்த வழக்கு நீதிமன்ற விசாரணையில் உள்ளது. 
## மேற்சான்றுகள்

பகுப்பு:இந்தியக் குத்துச்சண்டை வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
மலரே மௌனமா

**மலரே மௌனமா**, சுவேதா சினி ஆர்ட்ஸ் சார்பில் எஸ். பரராஜசிங்கம் தயாரித்த இரண்டாவது திரைப்படம். ஏற்கனவே "மெதுவாக உன்னைத் தொட்டு" என்ற படத்தை அவர்கள் தயாரித்தனர்.

மூலக்கதையை அருண் எழுத, திரைக்கதை, வசனத்தை ஜீவா எழுதியுள்ளார். கமரா. படத்தொகுப்பு, இயக்கம் ஆகிய பொறுப்புகளை ரவி அச்சுதன் ஏற்றிருக்கிறார்..

சிவா, அனுஜா அய்யர், சபானா, பயில்வான் ரங்கநாதன், செந்தி, சுரேஷ்ராஜ, கணபதி ரவீந்திரன், ரூபி யோகதாசன் அகியோர் நடித்துள்ளனர்.

## சுவையான குறிப்புகள்
* இந்தத் திரைப்படத்தில் நடிகையாக அறிமுகமானது அனுஜா அய்யர். அண்மையில் கமல் தயாரித்து, நடித்த "உன்னைப் போல் ஒருவன்" திரைப்படத்தில் முக்கிய பாத்திரத்தில். தொலைக்காட்சி நிருபராக சிறப்பாக நடித்திருந்தார்.

பகுப்பு:கனேடியத் தமிழ்த் திரைப்படங்கள்